b'\n_START_ARTICLE_\nHeckler & Koch\n_START_SECTION_\nIstorija\n_START_PARAGRAPH_\nHK 1949\xc2\xa0m. \xc4\xafk\xc5\xabr\xc4\x97 in\xc5\xbeinieriai Edmundas Hekleris (Edmund Heckler), Teodoras Kochas (Theodor Koch) ir Aleksas Saidelis (Alex Seidel) i\xc5\xa1 Mauser kompanijos liku\xc4\x8di\xc5\xb3. Kompanija buvo u\xc5\xberegistruota 1950\xc2\xa0m. Prad\xc5\xbeioje kompanija gamino stakles, siuvimo ma\xc5\xa1in\xc5\xb3 dalis, matuoklius ir kitus precizinius gaminius. Viskas pasikeit\xc4\x97 1956\xc2\xa0m., kai kompanija pasi\xc5\xabl\xc4\x97 G3 automatin\xc4\xaf \xc5\xa1autuv\xc4\x85 Bundesverui. Nuo tada HK sukonstravo ir gamino daugiau kaip \xc5\xa1imt\xc4\x85 skirting\xc5\xb3 \xc5\xa1auli\xc5\xb3 ginkl\xc5\xb3 modeli\xc5\xb3 bei j\xc5\xb3 reikmen\xc5\xb3 \xc4\xafvairi\xc5\xb3 \xc5\xa1ali\xc5\xb3 kariuomen\xc4\x97ms bei tvarkos prie\xc5\xbei\xc5\xabros institucijoms._NEWLINE_1991\xc2\xa0m., nutraukus G41 ir G11 \xc5\xa1autuv\xc5\xb3 projektus HK kompanij\xc4\x85 nupirko kompanijos British Aerospace skyrius Royal Ordnance. Kol priklaus\xc4\x97 \xc5\xa1iems savininkams, HK tur\xc4\x97jo kontrakt\xc4\x85 modifikuoti nelabai patikimus D. Britanijos armijai SA80 serijos \xc5\xa1autuvus. Be to, H&K suk\xc5\xabr\xc4\x97 lengv\xc4\x85 anglies pluo\xc5\xa1tu sutvirtino polimero turint\xc4\xaf G36 \xc5\xa1turmo \xc5\xa1autuv\xc4\x85. Dabar tai Bundesvero automatinis \xc5\xa1autuvas), naudojamas ir daug kit\xc5\xb3 \xc5\xa1ali\xc5\xb3 kariuomen\xc4\x97se ar policijos paj\xc4\x97gose._NEWLINE_2002\xc2\xa0m. BAE Systems, kurios dalimi tapo British Aerospace, pardav\xc4\x97 HK grupei priva\xc4\x8di\xc5\xb3 investuotoj\xc5\xb3, kurie suk\xc5\xabr\xc4\x97 voki\xc5\xa1k\xc4\x85 holdingo kompanij\xc4\x85 (HK Beteiligungs-GmbH).'